NaiveNeuron/SloPal huggingface dataset:
Kollár, Boris, predseda NR SR (2023-05-10):
Prosím, prezentujme sa a hlasujeme. (Hlasovanie.) Prítomných 141 poslancov, za 87, 21 proti, 32 zdržalo a 1 nehlasoval. Uvedený návrh sme schválili.
Pellegrini, Peter, predseda NR SR (2015-09-29):
Ďakujem pekne. Na vaše vystúpenie neevidujem žiadnu faktickú poznámku. Vyhlasujem všeobecnú rozpravu za skončenú. Chcem sa spýtať, pán navrhovateľ, pán minister, či chcete mať záverečné slovo. (Reakcia navrhovateľa.) Nech sa páči.
Hrušovský, Pavol, podpredseda NR SR (2011-07-12):
Pán poslanec Gál.
Sulík, Richard, predseda NR SR (2011-07-12):
Pani poslankyňa Gabániová.
P. Paška, predseda NR SR: (2007-12-04):
(Hlasovanie.) 143 prítomných, 22 za, 88 proti, 32 sa zdržalo, 1 nehlasoval. Ďalej budeme hlasovať.
Zmajkovičová, Renáta, podpredsedníčka NR SR (2012-06-22):
S faktickými poznámkami dvaja poslanci. Uzatváram možnosť faktických poznámok. Pán poslanec Brixi.
J. Tkáčová, poslankyňa: (2006-02-02):
Možno to z mojej otázky nevyplynulo celkom a neviem, či vy mi budete vedieť na to odpovedať. Skôr som narážala na problém, ktorý sa objavil v košickej tlači, že sa ministerstvo dopravy nevie dohodnúť so starostom obce Kechnec, kade tá trasa bude smerovaná, ale zrejme túto otázku musím si nechať až nabudúce. Zrejme vy nebudete vedieť odpoveď. Ďakujem. J. Malchárek, podpredseda vlády a minister hospodárstva SR: Rád odovzdám túto otázku pánovi ministrovi dopravy. Ďakujem.
Hrnčiar, Andrej, podpredseda NR SR (2017-03-28):
Ďakujem veľmi pekne. Pýtam sa, či chce, nechce zaujať záverečné slovo spravodajkyňa. Vyhlasujem pätnásťminútovú prestávku. Hlasovanie... (Ruch v sále a reakcie z pléna.) Pätnásťminútovú prestávku, budeme hlasovať 20.35 hod. (Pätnásťminútová prestávka.) (Po prestávke.)
Vašečka, Richard, poslanec NR SR (2017-06-15):
Ďakujem pekne. Ja si dovolím využiť toto vystúpenie, keďže jeho súčasťou bolo aj to povzdychnutie, že kolegyňa, ktorá má veľmi dobre pripravené odborné materiály, ich nemohla použiť, na to, aby som znova protestoval proti nezmyselnej novele rokovacieho poriadku, kde takúto evidentne vec odbornú a prospešnú zakazujeme. Podľa mňa v rozpore s ústavou, ale o tom už rozhodne Ústavný súd. Takže je to veľká škoda, že možno s nejakým stihomamom alebo mániou, ktorú mal, ja neviem kto, nebudem teraz menovať, takže sme prišli o možnosť vidieť tieto veci naživo, ale v každom prípade, kolegovia, ak máte záujem, tak Anka Verešová kľudne tie materiály ukáže, ale mohli ich vidieť napríklad aj diváci, ktorí sledujú naše, naše rokovanie, prípadne potom v nejakých záznamoch. Takže je to veľká škoda. Naozaj je lepšie raz vidieť, ako stokrát počuť. Škoda, mohli sme pracovať kvalitnejšie. Bohužiaľ, vedenie parlamentu a hlavne tá nezmyslená novela rokovacieho poriadku to znemožnila. (Potlesk.)
Bugár, Béla, podpredseda NR SR (2018-10-23):
Prezentujme sa a hlasujeme. (Hlasovanie.) Prítomných 145, za 73, proti 13, zdržalo sa 59 poslancov. Návrh sme schválili. Nech sa páči.
J. Šimko, poslanec: (2005-05-13):
Nedá sa celkom oddeľovať denné štúdium a externé štúdium. Ja možno len spomeniem jeden taký údaj, že v roku 1993, keď vznikla Slovenská republika, externe študovalo na Slovensku 12,4 % a v Čechách 10 % študentov. Prečo sa to teda zmenilo, že dnes to je 31 % študentov, ktorí študujú externou formou, a 13 % je to v Českej republike. Treba sa takisto pozerať aj na tie poplatky, ktoré dneska ozaj sú viac menej takou pololegálnou formou. Mňa tiež oslovujú rôzni títo študenti. A ozaj sú paradoxné situácie. Poviem len jednu, keď jedna študentka, ktorá išla študovať na 3 roky na bakalára, tak musela zaplatiť 45 000 korún na 3 roky. A ja sa teda pýtam: My sa chceme ako najvyšší zákonodarný zbor len na toto pozerať? Ďakujem.
B. Bugár, podpredseda NR SR: (2002-05-23):
Pýtam sa pani poslankyne, či chce zaujať stanovisko. Nech sa páči, máte slovo. E. Slavkovská, poslankyňa: Ak dovolíte, trošičku by som zareagovala na to, čo tu odznelo. V roku 1998 bol pripravený tento návrh zákona, ale do vlády sa vôbec nedostal, pretože bol pripravený na poslednú chvíľu. Ministerstvo to skôr nestihlo, takže vláda nerokovala. Nemožno teda povedať, že by sa ostatné ministerstvá proti tomu búrili. Ale ja to uznávam, že ostatné ministerstvá môžu mať takýto názor, že prečo nie mladí poľnohospodári. Ale pravdupovediac rezort školstva je tak podhodnotený a trvalo podhodnotený, a ak považujeme školstvo za prioritu v súvislosti s budúcnosťou mladej generácie, tak si myslím, že to treba podporiť. Aj tá analógia so Študentským pôžičkovým fondom je tiež v poriadku. Ani tam nedokážeme uspokojiť všetkých, ani tu by sme nedokázali uspokojiť všetkých. Ale pamätám sa, že keď som predkladala ešte ako ministerka návrh zákona o Študentskom pôžičkovom fonde, tak vtedy tu presne odznieval proti tomu zákonu argument, že nedokážeme uspokojiť všetkých, tak ten zákon nedajme. Chvalabohu, prešlo to, zákon uzrel svetla sveta a vďaka Bohu aj za tých pár percent študentov, ktorí to môžu dostávať. Čiže aj tu keby sme dokázali tento zákon aj trebárs po nejakých úpravách do druhého čítania dostať a dokázali by sme ten zákon prijať, ja si myslím, že aj keď pomôžeme menšiemu percentu pedagógov, aj to môže pomôcť zvýšiť práve tú oblasť kvalifikovanosti v oblasti školstva. Ďakujem.
Laurenčík, Milan, podpredseda NR SR (2020-09-17):
Ďakujem. Na vaše vystúpenie evidujem tri faktické poznámky, nech sa páči, štyri, no už končite, päť faktických poznámok. Pán poslanec Ondrej Ďurica.
Habánik, Jozef, poslanec NR SR (2022-10-20):
Ďakujem pekne. Vážený pán predsedajúci, vážené panie poslankyne, páni poslanci, dovoľte mi, aby som v rámci druhého čítania odôvodnil návrh novely zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. V rámci prvého čítania som uviedol dôvod navrhovaných zmien. V podstate od 25. apríla tohto roku je v účinnosti pomerne rozsiahla novela zákona o vysokých školách, ktorá ukladá jednotlivým vysokým školám najneskôr do 31. augusta 2023 zosúladiť svoje vnútorné predpisy so zákonom. V rámci procesov zosúladenia sa prišlo na niektoré legislatívno-technické chyby, ktoré je potrebné v zákone odstrániť tak, aby teda plynule bežalo zosúladenie vnútorných predpisov so zákonom. Návrh novely zákona bol prerokovaný, samozrejme, s ministerstvom školstva aj v rámci výboru pre vzdelanie, vedu, mládež a šport Slovenskej republiky. Dovoľte mi, aby som na základe prerokovania návrhu zákona aj s ministerstvom školstva, aj vo výbore Národnej rady uviedol ešte jeden pozmeňujúci a doplňujúci návrh k návrhu poslancov Národnej rady Slovenskej republiky Jozefa Habánika a Dušana Jarjabka na vydanie zákona, ktorým sa mení a dopĺňa zákon č. 131/2002 Z. z. o vysokých školách. Prednesiem teraz doplňujúci a pozmeňujúci návrh. V čl. I sa za bod 1 vkladajú nové body 2 a 3, ktoré znejú: „2. V § 9 ods. 1 písm. m) sa slová „berie na vedomie“ nahrádzajú slovom „prerokúva.“ 3. V § 40 ods.... (Prerušenie vystúpenia predsedajúcim.)
Remišová, Veronika, poslankyňa NR SR (2018-12-05):
Ďakujem kolegovi Budajovi, že spravil prepojenie do súčasnosti a veľmi pekne hovoril o tom, že raz a navždy je potrebné tieto trhliny v základoch nášho štátu zaceliť. A to, čo hovoril o tom, že stále aj v tých najdôležitejších funkciách sú príslušníci ŠtB, je veľká pravda. Pozrime sa na rezort obrany, kde druhým najdôležitejším človekom je bývalý príslušník ŠtB. Spomínal Pentu a mohli by sme takto citovať ďalšie a ďalšie prípady, kedy v tých najdôležitejších zložkách, na najvyšších miestach pôsobia bývalí príslušníci ŠtB. Za toto sme v novembri nebojovali a toto ľudia nechceli. A tou minimálnou slušnosťou je aspoň, ako povedal kolega Budaj, zobrať výsluhové dôchodky tým, čo robili ľuďom permanentne zle a ospravedlniť sa ľuďom, ktorí 40 rokov počas bývalého totalitného režimu trpeli. Len vtedy si budeme môcť povedať, že Slovensko stojí na zdravých základoch.
Vons, Peter, predseda NR SR (2021-09-21):
Pán predsedajúci, keďže sme hlasovali o pozmeňujúcom návrhu zo spoločnej správy, ktorý odznel v rozprave, odporúčam hlasovať o tom, že predložený návrh zákona prerokujem v treťom čítaní ihneď.
Ďuriš Nicholsonová, Lucia, podpredsedníčka NR SR (2017-12-07):
Pán spravodajca, chcete niečo dodať? Nie, nie je tomu tak. Prerušujem rokovanie o tomto bode programu. Teraz nasleduje návrh rozpočtu Sociálnej poisťovne na rok 2018 a rozpočtový výhľad na roky 2019 a 2020 . Návrh rozpočtu Sociálnej poisťovne je pod tlačou 728 a správa výborov je pod tlačou 728a. Návrh uvedie generálny riaditeľ Sociálnej poisťovne Ľubomír Vážny, poprosím ho, aby sa ujal slova. Nech sa páči.
Holeva, Viliam, poslanec NR SR (2012-10-26):
Teraz pristúpime k hlasovaniu o návrhoch z rozpravy. Dajte, prosím, hlasovať o návrhu poslanca Holevu.
Košútová, Magda, poslankyňa NR SR (2012-07-27):
Pán predseda, dajte, prosím, hlasovať o návrhoch pána poslanca Csicsaia. Pán poslanec navrhol hlasovať osobitne. Dajte hlasovať o prvom návrhu.
Osuský, Peter, poslanec NR SR (2020-05-14):
Ďakujem pekne, pán predsedajúci. Dotknem sa jednej veci, ktorú hovoril Ondrej Dostál, zacitoval zákon o rodine, o tom, že optimálne je, aby dieťa vyrastalo v rodine zloženej a tak ďalej, aby boli milujúci, samozrejme. To je taká pravda, ako že je dobré pre človeka, aby mal obidve nohy a obidve ruky zdravé, to je fakt. Pravda je, že žijú ľudia bez končatiny, jednej, druhej. A takisto existujú osudy detí, ktoré vyrástli v detskom domove, a lekárska prax, ambulantná či klinická, občas dovedie človeka k stretnutiu s chlapcom alebo s dievčaťom, ktorého v 18 rokoch vypustili pred dvere detského domova do dažďa. A, samozrejme, ja hovorím jedno, keď sa nad tým zamyslím, že by si toto dieťa, ktoré nikto nechcel a ktoré vytrvalo v domove, nebolo osvojené, muselo tam tých 18 rokov stráviť, si osvojil hoc lesbický pár, tak to dieťa nielenže získa láskyplných opatrovateľov, ale získa i starú matku a starého otca, možno dvoch starých otcov a dve staré matky, ktoré sú vo vzťahu k tým opatrujúcim dámam. A, samozrejme, to dieťa potom vie, že má oporu, že nemôže byť vystrčené do dažďa, i keby sa tým matkám niečo stalo, a preto, ak mám zvážiť, či ho nechám v detskom domove a potom ho vystrčím pred dvere a kašlem naňho, zo zákona naňho kašlem, to nie je dobré riešenie. Múdro hovoria naši najstarší bratia vo viere. Kto zachráni jedného človeka, ako keby zachránil ľudstvo. A keby to umožnenie tohto typu starostlivosti o tie deti tomu jednému dieťaťu pomohlo, tak to bol veľký skutok, a preto nevidím dôvod stavať na hranu a ho... (Prerušenie vystúpenia časomerom.)
B. Bugár, podpredseda NR SR: (2003-10-23):
(Hlasovanie.) Prítomných je 132 poslancov, za 77, proti 49, zdržalo sa 6. Konštatujem, že sme schválili vládny návrh zákona o zriadení Univerzity J. Selyeho v Komárne a o doplnení zákona č. 131/2002 Z. z. o vysokých školách. (Potlesk.) Teraz pristúpime k hlasovaniu o vládnom návrhu zákona, ktorý sme prerokovali v druhom čítaní, je to vládny návrh zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov (tlač 339). Pán poslanec Šimko, nech sa páči, môžeme pristúpiť k hlasovaniu.
Jakab, Július, poslanec NR SR (2024-01-10):
Ďakujem pekne, pán Dostál, za vystúpenie aj za vysvetlenie základných princípov tejto komisie. Vy ste hovorili, že sa skladá zo štrnástich členov, čo je pravda, päť je vlastne koaličných, päť je opozičných a štyri a sú zástupcovia Ústavného súdu, Najvyššieho súdu, Generálnej prokuratúry a Najvyššieho kontrolného úradu s tým, že vlastne momentálne je to tak, a teraz takú mám otázku na vás, pán Dostál, filozofickú, že momentálne to vychádza tak, že pre každú stranu z koalície, aj opozície je tam vlastne minimálne jeden člen a niektorí majú aj dvoch, hej, poslednými voľbami prešlo osem strán alebo teda koalícií, čiže niektorí majú jedného, niektorí majú dvoch. Chcem sa vás opýtať, lebo som si čítal aj zákon, aj štatút tejto komisie, čo by sa stalo, keby v parlamente bolo desať, teda jedenásť a viac subjektov, ako by sa tento pomer rozdelil. A druhú filozofickú otázku, ktorú na vás mám, je, že teda predseda, predseda tejto komisie je volený v Národnej rade Slovenskej republike v tajnej voľbe z vymenovaných členov komisie a je zvolený nadpolovičnou väčšinou hlasov prítomných poslancov. Všetci vieme, že keď je koalícia a opozícia, tak koalícia má väčšinu, opozícia má menšinu, ale práve na začiatku ste hovorili, že v tejto komisii je to pomerne vyvážené, čiže päť za koalíciu, päť za opozíciu. Filozofická otázka číslo dva, nemyslíte si, že by bolo spravodlivejšie, keby svojho predsedu táto komisia volila sama spomedzi seba, teda tí štrnásti, päť koalícia, päť opozícia a štyria nezávislé úrady, že by si sami zvolili svojho predsedu, aby bola zachovaná tá vyváženosť, ako to, že to volíme v Národnej rade, kde koalícia má väčšinu?
Pellegrini, Peter, predseda NR SR (2015-03-12):
Prezentujme sa a hlasujme o procedurálnom návrhu vrátiť uvedený vládny návrh zákona na dopracovanie. (Hlasovanie.) Prítomných 136 poslancov, za hlasovalo 54, proti boli 80, nehlasovali 2 poslanci. Návrh sme neschválili. Pán poslanec.
Vaľová, Jana, poslankyňa NR SR (2018-03-26):
Ďakujem veľmi pekne. Vážený pán kolega Krajniak, vy prajete niečo pánu Pellegrinimu, ale vzápätí ho hneď negujete a spochybňujete tým svojím začiatkom. Viacerí o ňom nepovedia nič dobré, ste povedali. Ja tvrdím, že viacerí o ňom povedia mnoho dobrého. A vy ste tu zrejme neboli, keď bol pán Pellegrini predsedom parlamentu, a ja musím povedať, že ten parlament fungoval naozaj dobre, neboli tu žiadne problémy ani nejaké kauzy, alebo niečo ako kauzy, lebo vy nazývate kauzy. Mňa len zaráža jedna vec, viete, v celom tom systéme, čo je tá väčšina, za ktorú všetci rozprávate? A ja budem hovoriť iba to, čo som videla, čo som mala možnosť vidieť. V Humennom na prvom proteste prišlo 80 ľudí, všade napísali, že 150. Na druhý protest prišlo 200 ľudí, televízia JOJ a iné médiá dali, že 800. Na tretí protest prišlo 130 ľudí a ešte aj vieme, kto to všetko organizoval, a zrazu Denník N napíše, že 900, iné médiá, že 300. Tak čo je to tá väčšina? Nie je tá väčšina tá mlčiaca väčšina? Ja nespochybňujem ani ulicu, ale kto tvorí tú väčšinu v tomto štáte? Kto píše nezmysly? Pretože ja ako primátorka mám zvodky policajtov, teda mestských, kde presne tí policajti musia napísať, koľko tých ľudí je na ulici. Ja sa pýtam, kto je to tá väčšina, čo hovorí o Pellegrinim, kto je to tá väčšina, ktorá je na ulici, kde z 200 ľudí sa urobí 800? Tak sa navzájom neklamme a verím tomu, že všetci, aj vy, čo ste zaželali pánu Pellegrinimu, aby to bol veľký premiér, a ja mu to zo srdca želám a verím, že možno sa nám to obom splní. Len hovorme sami za seba, hovorme za tých, ktorých poznáme, a nehovorme stále za ľudí a za väčšinu, lebo tí ľudia sú už niektorí nazlostení, že ľudia, národ, väčšina. Tak hovorme čísla a buďme aj sebakritickí a buďme realistickí. My si takisto uvedomujeme svoje chyby a sme realistickí, ale nehovorte o väčšine. Aká väčšina? Imaginárna? Tak prajem Petrovi, aby bol dobrý premiér. Ďakujem.
Zmajkovičová, Renáta, podpredsedníčka NR SR (2012-10-24):
Vážení kolegovia, otváram šiesty rokovací deň 8. schôdze Národnej rady Slovenskej republiky. Na dnešnom rokovacom dni o ospravedlnenie požiadal Jozef Mikuš. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov, tlač 239. Pán minister a podpredseda vlády Peter Kažimír zaujal svoje miesto určené pre navrhovateľov. Pán spravodajca taktiež. A dávam slovo ďalšiemu v poradí ústne prihlásených rečníkov Miroslavovi Čížovi. Nech sa páči, pán poslanec, máte slovo. (Pokračovanie rokovania o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa menia niektoré zákony , tlač 239.)
Mihalik, Marcel, poslanec NR SR (2021-06-24):
Hlasovanie odporučujem na 17.00 hod. dnes.
Hort, Milan, podpredseda NR SR (2011-05-27):
Reagovať na faktické poznámky bude teraz pán spravodajca Róbert Madej.
Zmajkovičová, Renáta, podpredsedníčka NR SR (2013-05-22):
Vážení páni, vážená pani poslankyňa, vážení páni poslanci, pokračujeme v popoludňajšom rokovaní šiesteho dňa 19. schôdze Národnej rady Slovenskej republiky v prerušenej rozprave o správe o stave školstva na Slovensku (tlač 454). Poprosím ministra školstva Dušana Čaploviča, aby zaujal svoje miesto určené pre navrhovateľa, spoločného spravodajcu Ľubomíra Petráka z výboru pre vzdelávanie, vedu, mládež a šport. A teraz dávam slovo ďalšiemu v poradí z písomne prihlásených rečníkov, a to je pán poslanec Mojmír Mamojka, predseda výboru. Nech sa páči.
P. Hrušovský, predseda NR SR: (2003-09-24):
Pán poslanec Galbavý, zachovajte pokoj. (Hlasovanie.) Prítomných je 123 poslancov, za 30, proti 40, zdržalo sa 52, nehlasoval 1. Návrh sme neschválili. Prosím, ďalší návrh.
Šeliga, Juraj, podpredseda NR SR (2021-01-14):
Pán predseda.
P. Paška, predseda NR SR: (2010-03-09):
(Hlasovanie.) 131 prítomných, 43 za, 60 proti, 25 sa zdržalo, 3 nehlasovali. Tieto návrhy sme neschválili.
Kiššová, Jana, poslankyňa NR SR (2018-10-18):
Ďakujem veľmi pekne za všetky faktické poznámky. Odznelo tu, že je potrebné v ľuďoch budovať nákupný patriotizmus. No, ja s tým súhlasím, ale pozrite sa, ako vy idete budovať národný patriotizmus. Vy ho idete budovať tak, že najprv rozhádžete podporu, ktorá mala ísť farmárom, kadejakým, neviem komu, a potom chcete, týmto vy zničíte trh, fungujúci trh a chýbajúce peniaze potom chcete nechať zaplatiť obchodníkom s potravinami a, samozrejme, v konečnom dôsledku spotrebiteľom. No takto to je. Zbytočne krútite hlavou. Najprv sa rozkradnú podpory, ktoré mali týmto výrobcom a farmárom ísť, potom tie peniaze chýbajú a vy ich niekde hľadáte a necháte ich zaplatiť ľuďom. Na to, aj na nákupný patriotizmus je potrebné mať. Pretože pokiaľ človek, ktorý zarába minimálnu mzdu alebo zarába 500 – 600 eur a má v potravinách sa rozhodnúť, čo si kúpi, no tak, samozrejme, že tá cena častokrát zohráva rolu. Tí ľudia na ten nákupný patriotizmus musia mať. A my dokážeme znížiť ceny potravín úplne inými mechanizmami ako takýmto. Tento mechanizmus tie ceny potravín len zvýši, veď sa vám to tu snažíme vysvetliť zhora, zdola, sprava, zľava. Píšeme o tom, hovoríme o tom. Vy tomu fakt nerozumiete, že toto tie ceny potravín nezníži?! Že ich to, naopak, len zvýši? Ďakujem.
Blanár, Juraj, podpredseda NR SR (2022-03-17):
Ďalší, pán predseda finančného výboru Viskupič.
Danko, Andrej, predseda NR SR (2020-02-26):
Prosím, prezentujme sa a hlasujeme. (Prezentácia: Prítomných 69 poslancov.) Vážení páni poslanci, vážené panie poslankyne, Národná rada nie je uznášaniaschopná. Chcem vás poprosiť, navrhujem zvolať krátke poslanecké grémium, aby sme si teda ujasnili ten postup, ako ďalej postupovať. Môžem to aj predbehnúť, ak sa k tomu návrhu troch poslaneckých klubov pridávate, vy opoziční poslanci, alebo respektíve to navrhnete ako opoziční poslanci za tri kluby. Podľa § 24 ods. 8 aby sme, myslím, že som dobre povedal, pán Dostál, vy ste hlavný náš kontrolór, a myslím, že by ste si to po tých miliónoch faktických aj zaslúžil, aby ste to navrhol vy. Takže ak je možné podľa § 24 ods. 8 ukončiť schôdzu, tým pádom tento bod by plynule prešiel na ďalšiu schôdzu, ktorú, vieme, že na riadnu, ktorú, teda už nebude v tomto zložení Národnej rady. A môžem dať hlasovať o tomto návrhu, teda žeby sme ukončili túto schôdzu. Súhlasíte všetci konsenzom? (Súhlasná reakcia pléna.) Dobre. Takže keď je takýto súhlas, nebudem zvolávať grémium, lebo toto by bola téma. Prosím, prezentujme sa a hlasujeme podľa § 24 ods. 8. Pán Dostál, ešte raz sa pýtam, verím, že je to v poriadku. Pán Knapp, takisto? Takže hlasujeme o tomto návrhu, že schôdza bude ukončená. Prosím, prezentujme sa a hlasujeme. Teda hlasujeme za ukončenie schôdze. (Hlasovanie.) Vážení páni poslanci a vážené panie poslankyne, aj vďaka hlasu pána Dostála prítomných 88, vy ste strčil kartu (povedané so smiechom a smiech v sále), dobre, za 54, proti 3, zdržalo sa 28, nehlasovali 3. Konštatujem, že sme návrh schválili a schôdzu končíme. Dovoľte mi na záver, vážené panie poslankyne, vážení páni poslanci, poželať vám všetko dobré, úspešný politický boj a ďakujem vám ako predseda Národnej rady za spoluprácu počas štyroch rokov. Ďakujem. (Potlesk.) (Rokovanie 58. schôdze NR SR sa skončilo o 11.39 hodine.)
P. Paška, predseda NR SR: (2009-10-22):
(Hlasovanie.) 130 prítomných, 78 za, 47 proti, 4 sa zdržali, 1 nehlasoval. Nebudeme pokračovať v rokovaní. Ešte raz vás poprosím, pán poslanec, v prvom čítaní uveďte hlasovanie o návrhu poslankyne Tkáčovej a poslanca Štefanca na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov. Je to tlač 1239. (Hlasovanie o n ávrhu poslancov Národnej rady Slovenskej republiky Jarmily Tkáčovej a Ivana Štefanca na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov.)
Blanár, Juraj, podpredseda NR SR (2021-11-10):
Pán poslanec Kazda s faktickou.
Grendel, Gábor, podpredseda NR SR (2021-06-30):
Prezentujme sa a hlasujme. (Hlasovanie.) Prítomných 127 poslancov, za 124, proti 1, zdržal sa 1, nehlasoval 1. Konštatujem, že sme tento návrh schválili. Panie poslankyne, páni poslanci, keďže sme odhlasovali v prvom čítaní návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento návrh zákona, tlač 600, prerokovali zajtra, teda 1. júla o 9.00 hodine. Je všeobecný súhlas? (Súhlasná reakcia pléna.) Áno. Ďakujem pekne. Konštatujem, že sme určili termín prerokovania tohto návrhu zákona, zároveň chcem požiadať predsedov príslušných výborov, aby zvolali schôdze výborov tak, aby sme mohli o návrhu zákona v druhom čítaní rokovať na schôdzi Národnej rady tak, ako sme si to určili. Budeme pokračovať hlasovaním o návrhu uznesenia k výročnej správe Slovenského pozemkového fondu za rok 2020 , tlač 522. Prosím spravodajkyňu, členku výboru pre pôdohospodárstvo a životné prostredie, pani poslankyňu Jarmilu Halgašovú, aby uviedla hlasovanie.
Hrnčiar, Andrej, podpredseda NR SR (2019-01-31):
Pani poslankyňa Milanová. Máte problém so stláčaním tých tlačítok, dámy (vyslovené s pobavením). Dobre, nech sa páči, pani poslankyňa Dubačová.
P. Hrušovský, podpredseda NR SR: (2001-09-07):
Teraz prosím pána poslanca Števčeka, aby z poverenia výboru informoval Národnú radu o prerokúvanom návrhu zákona, ako aj o odporúčaní jeho ako spravodajcu. Nech sa páči, pán poslanec Števček. P. Števček, poslanec: Ďakujem. Veľactená Národná rada, návrh poslanca Národnej rady pána Kalmana na vydanie zákona o Slovenskom ľudovom umeleckom kolektíve (tlač 985) predseda Národnej rady Slovenskej republiky navrhol rozhodnutím č. 1082 z 23. apríla na prerokovanie Ústavnoprávnemu výboru Národnej rady a Výboru Národnej rady pre kultúru a médiá. Z hľadiska svojho poverenia konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku Národnej rady Slovenskej republiky, ako aj náležitosti určené v legislatívnych pravidlách. To značí, že návrh zákona obsahuje paragrafové znenie a dôvodovú správu. Ďalej, zo znenia návrhu je zrejmé, čo sa ním má dosiahnuť. Ďalej, všeobecná časť dôvodovej správy obsahuje vyjadrenie súladu návrhu zákona s Ústavou Slovenskej republiky v súvislosti s inými zákonmi a medzinárodnými zmluvami, zhodnotenie súčasného stavu, dôvody potreby právnej úpravy, hospodárskeho a finančného dopadu a vplyvu na štátny rozpočet. Osobitná časť dôvodovej správy obsahuje odôvodnenie jednotlivých ustanovení a návrh zákona obsahuje aj doložku zlučiteľnosti s právom Európskej únie, ktorá spĺňa predpísané náležitosti. Ospravedlňujem sa za svoj hlas, nemôžem za to, prosím, prepáčte mi to. S ohľadom na... Prosím? (Hlasy z pléna.) Nie je to z toho. S prihliadnutím na oprávnenia, ktoré pre mňa ako spravodajcu vyplývajú, teda odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle toho istého paragrafu a v súlade s rozhodnutím predsedu Národnej rady prideliť predmetný vládny návrh zákona (tlač 985) v druhom čítaní na prerokovanie po prvé Ústavnoprávnemu výboru Národnej rady a po druhé Výboru Národnej rady Slovenskej republiky pre kultúru a médiá. Za gestorský výbor navrhujem v súlade s citovaným návrhom, aby ho určené výbory, ktorým bol predmetný návrh pridelený, prerokovali v zmysle rozhodnutia predsedu Národnej rady v lehote do 11. októbra 2001 a gestorský výbor do 16. októbra 2001. Ďakujem, pán predsedajúci, skončil som.
Blanár, Juraj, podpredseda NR SR (2021-03-18):
Pán poslanec, zdieľam váš názor, už som tak odpovedal aj pánovi kolegovi Suskovi, ktorý rovnako kritizoval tento postup. Ja budem informovať predsedu Národnej rady, aby bolo poslanecké grémium zvolané čím skôr. Vážené pani poslankyne, páni poslanci, vyhlasujem prestávku do 11.00 hodiny, kedy by malo pokračovať rokovanie hlasovaním. Zatiaľ vďaka. (Prestávka.) (Po prestávke. Zaznievanie gongu.)
Ľ. Kaník, minister práce, sociálnych vecí a rodiny SR: (2005-09-22):
Vážený pán podpredseda, vážená Národná rada, vládny návrh zákona zjednodušuje uplatnenie nároku na príspevok pri narodení dieťaťa v cudzine a zároveň znižuje duplicitné vyplácanie tohto príspevku, pretože táto dávka nepodlieha koordinácii systémov sociálneho zabezpečenia migrujúcich pracovníkov v rámci Európskej únie. Súčasne sa navrhuje vyplácať zvýšený príspevok pri narodení dieťaťa ako jednorazovej štátnej sociálnej dávky aj rodičom, ktorým sa súčasne narodili dvojčatá, a to na rozdiel od súčasnej právnej úpravy, podľa ktorej sa zvýšený príspevok vypláca len rodičom, ktorým sa narodili tri deti a viac detí súčasne. Ďalším dôvodom navrhovanej právnej úpravy je aj zabezpečiť poskytovanie príspevku rodičom, ktorým sa v priebehu dvoch rokov narodia opakovane nielen dvojčatá, ale aj viac detí naraz, pretože v súčasnosti vznikol nárok na tento príspevok len tým rodičom, ktorým sa v priebehu dvoch rokov narodili opakovane dvojčatá, a nevznikol nárok rodičom, ktorým sa v priebehu dvoch rokov narodili napr. dvojčatá a trojčatá. Ďakujem za pozornosť.
Baláž, Radovan, poslanec NR SR (2016-10-19):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výboru pre financie a rozpočet, ústavnoprávnemu výboru, výboru pre verejnú správu a regionálny rozvoj a výboru pre zdravotníctvo. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh zákona prerokovali do 30 dní a gestorský výbor do 32 dní od jeho prerokovania v prvom čítaní.
Šimečka, Michal, podpredseda NR SR (2024-04-17):
Ďakujem veľmi pekne, pán poslanec, sú dve faktické poznámky. Ako prvý, pán poslanec Sulík, prosím.
Grendel, Gábor, podpredseda NR SR (2022-11-11):
Tri faktické poznámky na vystúpenie pána poslanca Mazureka. Ako prvý pán poslanec Ďurica.
Jarjabek, Dušan, poslanec NR SR (2011-09-06):
Ďakujem pekne. Pani ministerka, ja som o démonoch naozaj nehovoril, ja som hovoril o demagógoch (povedané so smiechom) a to je trošku rozdiel. A myslím to naozaj vážne v tom zmysle, že vy keď ste trošku pritlačená k múru a tá argumentácia už aj vám nesedí ani po stránke profesnej, tak napríklad poviete vetu, ktorú ste povedali: „V dobrej viere sme nastavili systém“ a tým sa snažíte ospravedlniť to, že ten systém povedzme nebol dobrý, nebol dostatočný, že ho opravujete a tak ďalej atď. atď. Len vy zabúdate na to, že aj my máme nejakú dobrú vôľu a tá dobrá vôľa sa nemusí zhodovať s tou vašou dobrou vôľou, toto keby ste láskavo rešpektovali a v tom prípade už nebudem hovoriť o žiadnej demagógii. Pani ministerka, znovu ste vo svojom monológu povedali osemkrát meno Harabin, ja som si to rátal. Osemkrát vás tento prízrak máta dňom i nocou, tak urobte, skutočne buďte veľkorysá, volali ste po diskusii, pustite Harabina preto, lebo vy to všetko zastrešujete a vy to dobre viete, tieňovo, keď chcete, pustite Harabina, aby mohol rozprávať v parlamente s vami. Pustite ho. Nebojte sa. Buďte veľkorysá. Som presvedčený, že to bude nesmierne zaujímavé a pre mňa ako neprávnika určite ešte viac ako pre vás renomovanú právničku. Ďakujem za pozornosť.
Danko, Andrej, podpredseda NR SR (2023-11-28):
Na vystúpenie pána poslanca faktické poznámky tri. Pán poslane Spišiak.
M. Hort, podpredseda NR SR: (2008-07-03):
O slovo sa prihlásil navrhovateľ, pán poslanec Mečiar. Pán poslanec, chcem vás upozorniť, že v súlade s návrhom pani Laššákovej máte ďalší všetci v rozprave 10 minút. Aj vy, pán poslanec. Pán poslanec, vy sa môžete prihlásiť kedykoľvek viackrát, ale vaše vystúpenie po tom, čo sme schválili procedurálny návrh pani Laššákovej, môže trvať takisto ako všetkých ostatných 10 minút. Nech sa páči.
M. Číž, podpredseda NR SR: (2006-09-05):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Nie je to tak, uzatváram preto možnosť podania ústnych prihlášok do rozpravy a zároveň vyhlasujem rozpravu za skončenú. Pýtam sa, pán navrhovateľ, chcete zaujať stanovisko? Nech sa páči.
Sulík, Richard, podpredseda vlády a minister hospodárstva SR (2022-02-03):
Ďakujem pekne. Ešte by som chcel povedať, že dôvod, že zastupujem Andreja Doležala, je ten, že je v karanténe, a inak by došiel on sem určite. A teraz najprv prečítam odpoveď a potom by som ešte rád povedal pár slov. Vážený pán poslanec, pri tom, v prípade prítomnosti pandémie covid aj po vlne mutácie omikron bude v priamej podpore cestovného ruchu pokračovať ministerstvo dopravy prostredníctvom schém či už súčasných, alebo ich obmien. Po odznení pandémie bude ešte obdobie, počas ktorého bude poskytovanie pomoci v existujúcej forme dobiehať. Nové formáty podpory subjektov cestovného ruchu sú predmetom aktívnych diskusií, konkrétne ide o možnosti rozpočtu v rámci Európskej únie, schém, ktoré musí Európska komisia schváliť, nástrojov a aplikácií. Kompetencie podpory a propagácie cestovného ruchu boli z ministerstva dopravy a výstavby presunuté v roku 2021 na rozpočtovú organizáciu Slovakia Travel. Táto má v rámci svojej pôsobnosti štátnej propagácie cestovného ruchu Slovenska definované nástroje, ktoré aj aplikuje. Ide napríklad o prezentáciu Slovenska prostredníctvom existujúcich zahraničných zastupiteľstiev a zriaďovaním nových zastupiteľstiev napríklad v Izraeli. Ďalej tvorí a zabezpečuje mediálne kampane pre posilnenie domáceho cestovného ruchu, participuje na veľtrhoch a výstavách, respektíve koordinuje prítomnosť delegátov reprezentujúcich Slovensko a v spolupráci s ministerstvom dopravy buduje a rozvíja medzinárodné spolupráce. Toľko písomná odpoveď. Dovoľte mi doplniť, ten Slovakia Travel, to je pomerne nová štátna organizácia. Je to prakticky náš spoluvystavovateľ v Dubaji. Vy ste boli teraz čerstvo tam, tak viete, hovorím o tom prvom poschodí, tá druhá strana, kde prezentujeme Slovensko, ale robíme to nielen tam, robíme to napríklad aj na tej, na prízemí v tej 360-stupňovej miestnosti a pri ďalších príležitostiach. Slovakia Travel vedie Václav Mika, je to veľmi skúsený manažér, bývalý veľmi úspešný šéf RTVS. Ja teda nemám najmenšie obavy, že keď už covid odzneje, odznie a už pôjde celý tento, celá táto pandémia kamsi do zabudnutia, že potom naozaj ten cestovný ruch čakajú výrazný, výrazné nárasty. A to aj preto, lebo momentálne máme ročne na obyvateľa iba 0,4 prenocovaní. To vyplýva z pomerne čerstvej štatistiky. Susedné Rakúsko má na jedného obyvateľa 3,2 prenocovaní. My sme tak na úrovni Nemecka, len teda Nemecko nemá cestovný ruch žiaden ani sa oňho nejak významne nesnaží. Čiže nula celá, to by nás nemalo rozhodne uspokojiť. Maďarsko má možnože 0,7, Poľsko 0,5, ako okolité krajiny majú viac a je teda čo doháňať. No a myslím si, že po odznie, keď odznie pandémia, tak doháňať sa aj bude. Ďakujem pekne za pozornosť.
B. Bugár, podpredseda NR SR: (2004-06-25):
V. Tkáč, poslanec: Pán podpredseda, dovoľte, aby som ako poslanec slovenskej Národnej rady hovoril to, čo ja chcem a čo ja uznám za vhodné v rozprave, pretože – a neberte mi slovo. (Potlesk.)
Jurinová, Erika, podpredsedníčka NR SR (2013-03-19):
Ďakujem pekne, pán minister. Dávam slovo spoločnému spravodajcovi z výboru pre hospodárske záležitosti pánovi poslancovi Viliamovi Holevovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
B. Bugár, podpredseda NR SR: (2005-11-08):
R. Vavrík, poslanec: Upozorňujem, že na schválenie návrhu treba 3-pätinovú väčšinu.
Blaha, Ľuboš, podpredseda NR SR (2024-02-13):
Takže dávam slovo poslancovi Romanovi Michelkovi, aby návrh zákona uviedol, opakujem, tlač 151. Nech sa páči, pán predseda výboru, máte slovo. (Rokovanie v prvom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 284/2014 Z. z. o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. v znení neskorších predpisov , tlač 151.)
Danko, Andrej, podpredseda NR SR (2024-01-10):
S reakciou na faktické pán poslanec Hlina.
Baláž, Vladimír, poslanec NR SR (2024-10-29):
Ďakujem pekne. Pán kolega, pán kolega Dvořák, nehnevaj sa na mňa, ja s kúskom vtipu iba poviem, že keď ti to vyhovuje, tak si bol vážny tvorca reformy na ministerstve zdravotníctva, ktoré teraz môžme ďakovať, že aspoň chvíľku po nej môžme kráčať, a keď nie, tak povieš, že čo si s tým mal spoločné, však ty si tam bol len taký nejaký malý úradník. (Povedané so smiechom.) No tak troška to všetko treba zaobaliť, ale ďakujem za vystúpenie.
Bugár, Béla, podpredseda NR SR (2017-10-12):
Nech sa páči, prezentujme sa a hlasujme o návrhu prerokovať návrh zákona v treťom čítaní. (Hlasovanie.) Prítomných 140, za 90, proti 30, zdržalo sa 20 poslancov. Konštatujem, že sme v treťom čítaní . Preto sa pýtam, či sa hlási niekto do rozpravy v rámci tohto čítania. Nie je tomu tak. Vyhlasujem rozpravu za skončenú. Nech sa páči.
P. Pelegrini, poslanec: (2009-09-09):
Ďalej, aby za gestorský výbor určila hlasovaním výbor pre hospodársku politiku a že určené výbory návrh zákona prerokujú v druhom čítaní vo výboroch do 14. októbra 2009 a v gestorskom výbore do 16. októbra 2009.
Škopová, Anežka, poslankyňa NR SR (2024-01-19):
Ďakujem za slovo, pán predsedajúci. Pani poslankyňa Gažovičová, oceňujem váš konštruktívny prejav. Vo svojom prejave ste spomenuli Európsku úniu. Približne pred hodinou vydal Úrad špeciálnej prokuratúry stanovisko, ktoré hovorí o tom, že po prijatí navrhovaných trestných zákonov, kódexov, bude premlčaných až 30 % prípadov, ktoré sa týkajú poškodzovania záujmov Európskej únie a dozoruje ich Úrad špeciálnej prokuratúry. Tieto čísla vychádzajú z analýzy špeciálnej prokuratúry, ktorá bola vypracovaná so súčinnosťou, so súčinnostnou úlohou Európskeho úradu pre boj proti podvodom. Znamenalo by to priame porušenie článku 325 Zmluvy o fungovaní Európskej únie, ktorý hovorí o povinnosti členského štátu Európskej únie účinne chrániť rozpočet Únie. Vyzerá to tak, to však tak, že vládna koalícia si neplánuje splniť ani povinnosť účinne chrániť rozpočet samotnej Slovenskej republiky, keďže zmeny v Trestnom zákone otvárajú priestor pre de facto beztrestnosť pri korumpovaní a rozkrádaní. A keď už sme pri štátnom rozpočte, tak by ma zaujímalo, či pán minister financií pri zostavovaní rozpočtu rátal aj s možnosťou, že prídeme o eurofondy, pretože to Slovensku reálne hrozí. Vážená koalícia, disponujete mocou, čo znamená, že ste prebrali zodpovednosť za celú krajinu a zodpovedné by v tomto prípade bolo zastaviť navrhované zmeny a nechať priestor na serióznu odbornú diskusiu a to nie len na vnútroštátnej úrovni, ale aj na tej medzinárodnej v rámci Európskej únie. Ďakujem.
Mojš, Milan, poslanec NR SR (2015-05-06):
Ďakujem. Vážený pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní. Prosím, dajte hlasovať.
Klus, Martin, podpredseda NR SR (2019-12-03):
Otváram rozpravu o tomto bode programu. Do rozpravy som dostal dve písomné prihlášky, za poslanecký klub OĽANO pán poslanec Heger a potom pán poslanec Mihál. Nech sa páči, pán poslanec Heger, máte slovo.
Muránsky, Peter, poslanec NR SR (2014-05-16):
Ďakujem pekne. Ja by som si takto nedovolil tak expresívne vystúpiť ani to všetko porozprávať, čo porozprával pán kolega, ale predsa len by som ho rád podporil v jednej veci. Hon po palivovom dreve, to je strašná vec, ktorá sa rozmohla A v tom ho podporujem. Ale je to predmetom iného zákona, ktorý on sám tu predkladá. To, čo sa udialo, naozaj spôsobuje obrovský výrub drevín nad tých 45 cm, ktoré, sa to rozšírilo, a vyzerajú naše obce a okolie a cesty strašne. Ak by malo prejsť ešte aj to, o čom rozprával pán kolega, čo sa týka, v súvislosti s pánom ministrom Kaliňákom. Stromy okolo ciest patria, nieže okolo ciest nepatria. To je jednoducho nezmysel. Ale k zákonu ako takému. Ja nepovažujem tento zákon za nejako zlý. Na rozdiel od iných zákonov, musím povedať, že mala možnosť, okrem týchto pozmeňujúcich návrhov, ktoré tu boli dané pánom spravodajcom, možnosť sa vyjadriť aj odborná verejnosť, aj lesnícka komora. A v tomto to kvitujem, teda, že tento zákon bol dlhodobejšie preberaný aj na pripomienkovom konaní na ministerstve. Aj tým, že bol odložený a bol čas sa k nemu vysporiadať, nemám problém tento zákon aj, aj podporiť. Predsa len jedna vec, ktorá má tu trošku straší, naozaj, tak ako je hon po palivovom dreve, tak je aj hon po ďalšom dreve. A to, čo tu predložil aj pán Lebocký, hospodársky plán, les, áno, to treba prijať. Ale predsa len aj predčasné výruby, ktoré tu vidím v pozmeňujúcom návrhu pána Cicoňa a Lebockého, takisto vidím ako dosť nebezpečné, že nebude treba súhlas pri prečistkách, kde není predpísaný objem... (Prerušenie vystúpenia časomerom.)
Grendel, Gábor, podpredseda NR SR (2022-09-23):
S procedurálnym návrhom pán poslanec Fico.
Bittó Cigániková, Jana, poslankyňa NR SR (2022-10-25):
Ďakujem pekne. Vážené kolegyne, vážení kolegovia, pán predsedajúci, v súlade s § 73 ods. 1 zákona o rokovacom poriadku som bola určená Výborom Národnej rady pre zdravotníctvo za spravodajkyňu k tlači 1217. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a Výbor Národnej rady pre zdravotníctvo a za gestorský výbor navrhujem výbor pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predseda, otvorte, prosím, všeobecnú rozpravu, do ktorej sa rovno hlásim.
A. Slafkovský, poslanec: (2007-10-17):
Ako nemôže mať dopad na štátny rozpočet, keď rozširujeme indikácie do kúpeľníctva, keď rozširujeme počty preventívnych vyšetrení a keď všetky tieto kroky so sebou prinášajú aj potrebu, aby príslušné vyšetrenie bolo zaplatené? Zaraďujeme medzi preventívne vyšetrenia, ktorých už aj tak, keď som to len zbežne počítal, mi vyšlo, že keby si každý pacient uplatnil nárok na preventívne vyšetrenie, ktoré môže dostať, tak už dnes tam má v zákone napísané, že by sa za život minimálne, priemerná dĺžka života u mužov je dnes 70 rokov, u žien 78, tak by sa dostal najmenej 65-krát na bezplatné preventívne vyšetrenie. My zavádzame ešte jedno ďalšie a to je vyšetrenie značkovaného vodíka vo vydychovaných plynoch, ktorý je jedným z diagnostických testov na diagnózu vredovej choroby žalúdka. To je takisto pomerne náročné vyšetrenie, čo sa týka financií, pretože sa to robí prístrojmi, ktoré nestoja 5 korún. Hovoríme, že to bude bez dopadu. Bez akého? Ťažko povedať. Kúpeľníctvo. Tam nad tým stojí troška rozum. Dlh zdravotníctva dnes je viac ako 7,5 mld. korún a my rozširujeme indikácie. Ja mám také informácie, ktoré hovoria o tom, že napríklad aj pán kolega Halecký svojím spôsobom je osobne zainteresovaný na tom, aby sa tieto indikácie rozšírili, nakoľko je údajne spoluvlastníkom Bardejovských kúpeľov. Takže lobistické skupiny niekedy do zákonov dostanú rôzne veci, ktoré tam nemajú čo robiť. Možno aj to vyšetrenie s tým H2 (vodíkom) a ďalšie preventívne vyšetrenia, ktoré nie sú často uhradené ani nemáme na to zdroje. Takže prosím, aby sme sa tomu venovali a neprijímali zákony, ktoré sú len cieleným krokom v prospech možno úzkej skupiny pracovníkov. Ďakujem.
Sitkár, Andrej, poslanec NR SR (2023-10-25):
Sľubujem. (Potlesk.)
Laššáková, Jana, podpredsedníčka NR SR (2013-12-17):
Vážené panie poslankyne, páni poslanci, pokračujeme v rokovaní, prosím povereného overovateľa, aby informoval Národnú radu o výsledku tajného hlasovania. Nech sa páči, pán poslanec Goga.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Z prítomných 149 poslancov hlasovalo 78 za, 3 proti, 68 sa zdržalo. Tento návrh sme schválili a bude prerokovaný v druhom čítaní.
T. Cabaj, podpredseda NR SR: (2010-03-09):
S reakciou na vystúpenie pani poslankyne pán podpredseda Číž. Ešte niekto sa hlási? Nie. Končím možnosť prihlásiť sa s faktickou poznámkou. Slovo má pán podpredseda Číž.
Zs. Simon, minister pôdohospodárstva SR: (2003-11-11):
Chcel by som povedať, že výmera lesov predstavuje na Slovensku 2,008 mil. ha a táto výmera neustále rastie, za ostatných 25 rokov takmer o 5 %. Zásoby dreva predstavujú 423 mil. kubíkov a hektárová zásoba je viac ako 220 kubíkov dreva. Hodnota lesných pozemkov a lesných porastov na nich predstavovala v roku 2002 takmer 283 mld. Sk. Významná časť tohto majetku, takmer 43 %, je vo vlastníctve štátu. Vlastníkom sú obce takmer vo výške 10 %, cirkev vo výške 3 % a súkromné osoby vo výške 37 % z celkovej výmery lesov Slovenskej republiky. V roku 2002 bolo celkom vyťažených viac ako 6,2 mil. kubíkov dreva, ktorého spracovanie vytvára nie zanedbateľné pracovné príležitosti najmä v horských a podhorských oblastiach Slovenskej republiky. Upozorňujem však na to, že za ostatné tri roky dochádza v slovenských lesoch k preťažbám oproti únosom, a to od 6 % do 17 %, čo predstavuje cirka 1,8 mil. kubíkov. Evidentne sa totiž zvyšuje napätie medzi dosiahnutým výnosom vytvoreným vlastnou činnosťou a nákladmi, ktoré neboli eliminované ani prostriedkami vyčlenenými zo štátneho rozpočtu vo verejnom záujme na lesnícku činnosť. Lesné hospodárstvo však odviedlo v roku 2002 dane vo výške viac ako 1,2 mld. korún. Nemožno však zľahčovať ani úlohu štátu pri úhradách majetkovej ujmy vlastníkov a tých, čo obhospodarujú lesy, ktorá im zo zákona patrí a každoročne predstavuje dlh štátu vo výške cirka 920 mil. korún. Tento nárok vyplýva zo zákona č. 543/2002 Z. z. o ochrane krajiny a prírody. To však bezprostredne súvisí s využívaním hospodárskeho potenciálu lesov na Slovensku, kde sa neustále znižuje výmera hospodárskych lesov, ktoré dneska predstavujú len 66 % z celkovej výmery lesov. Nie náhodou opakovane zvýrazňujem, že výmera osobitne chránenej prírody tvorí z územia republiky 23 % a z rozlohy lesného pôdneho fondu 43 %. Preto si myslím, že by bolo dobré prijať moratórium na vyhlasovanie ďalších chránených území na lesnom pôdnom fonde. To všetko má a môže mať výrazný vplyv na výsledok hospodárskej činnosti subjektov hospodáriacich na lesnom pôdnom fonde. Vysoký podiel živej práce, ale aj režijné náklady najmä v štátnom podniku Lesy naznačujú, že zmena v organizácii správy lesného majetku štátu je nevyhnutnosťou. To však už súvisí s opatreniami, ktoré má vláda posúdiť a schváliť. Rozsah a zámery navrhovaných opatrení sú dané nielen medzinárodnými dohovormi, ktorými je Slovenská republika viazaná, sú tu aj ale úlohy, ktoré je potrebné plniť v predvstupovom období, ako aj opatrenia, ktorými sa postupne realizuje programové vyhlásenie vlády. Pre úplnosť uvádzam, že predkladaná správa bola vcelku pozitívne hodnotená pri jej prerokovaní v Rade hospodárskej a sociálnej dohody i na rokovaní vlády. Pán predseda, skončil som, ďakujem vám za pozornosť.
Mihál, Jozef, poslanec NR SR (2014-10-15):
Kolegovia, veľmi vám ďakujem za vaše faktické poznámky, vážim si to.
J. Počiatek, minister financií SR: (2010-02-02):
Hlavnou úlohou tejto právnej úpravy je vykonať úpravu v peňažných čiastkach uvádzaných pri udeľovaní pokút za neplnenie si spravodajských povinností spravodajskými jednotkami v slovenských korunách na menu euro i v tomto zákone v súlade so zákonom č. 659/2007 Z. z. o zavedení meny euro v Slovenskej republike. Novelou si Štatistický úrad súčasne plní aj povinnosť, ktorá mu vyplýva z vládou ustanovenej zodpovednosti za prijatie príslušných opatrení na vnútroštátnej úrovni k novoprijatým štatistickým nariadeniam a rozhodnutiam Európskej únie. Významné v tejto novele z hľadiska vplyvu na informatizáciu spoločnosti je aj to, že sa ňou vytvárajú legislatívne podmienky umožňujúce elektronické podávanie štatistických formulárov spravodajskými jednotkami, poskytovanie údajov a informácií z administratívnych zdrojov a zo štatistických registrov elektronickou formou medzi jednotlivými subjektmi pôsobiacimi v oblasti štatistiky, a to ako na vnútroštátnej úrovni, tak aj v rámci európskeho štatistického systému. Súčasne sa návrhom upravujú aj niektoré ustanovenia platného zákona, ktoré skvalitňujú a sprehľadňujú jeho vecnú aplikáciu všetkým používateľom pri zbieraní a poskytovaní štatistických údajov a informácií. Právna úprava v celej oblasti štátnej štatistiky je na vnútroštátnej úrovni v súlade s právom Európskej únie a prostredníctvom vykonávacej vyhlášky zákona, ktorá sa každé 3 roky vydáva (Program štátnych štatistických zisťovaní), sú zas prijímané všetky legislatívne a technické aplikačné opatrenia potrebné na vykonávanie novoprijatých záväzných štatistických právnych aktov Európskej únie. Z týchto dôvodov sa k návrhu novely nevypracúva ani tabuľka zhody. Predložená právna úprava si nevyžiada žiadne nároky na zvýšené čerpanie finančných  prostriedkov zo štátneho rozpočtu, z rozpočtov obcí a rozpočtov vyšších územných celkov. Ďakujem za slovo, skončil som.
O. Nachtmannová, poslankyňa: (2007-09-04):
A ešte jedno, pán poslanec. Prestaňte konjunkturálne hroziť blížiacou sa dôchodkovou katastrofou uplatňovaním priebežného dôchodkového sporenia. Rešpektujte, prosím, známe poznatky teórie o ekvivalencii, rôznych spôsoboch reakcií dôchodkového systému na demografický vývoj. Ďakujem. (Potlesk.)
Zmajkovičová, Renáta, podpredsedníčka NR SR (2013-12-17):
Pani poslankyňa Mezenská.
Bugár, Béla, podpredseda NR SR (2016-06-15):
Pán poslanec Petrák.
Pčolinský, Peter, podpredseda NR SR (2023-02-01):
Ďakujem pekne, pán minister. Dávam teraz slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Igorovi Husovi. Pán spravodajca, nech sa páči, predneste správu.